
КРЕАТИВНО МИСЛЕНЕ СРЕЩУ КРИЗАТА:  БЪЛГАРСКИ ПРОЕКТ ПРАВИ НАМИРАНЕТО НА АВТОРСКИ СНИМКИ В ГЛОБАЛНАТА МРЕЖА БЪРЗО И ЕВТИНО

Конкурентната на световните технологии услуга търсене  на авторски снимки с помощта на визуална подобност (visual similarity) предлага българската уеб компания

30 ноември 2009 г., София Нова услуга за търсене и намиране на снимки с доказани авторски права стартира на адрес www.stockpodium.com – съобщиха от компанията - създател на технологията - Имагга България.

Разработената за  StockPodium технология за търсене на визуално сходни снимки позволява анализирането на фотографския материал по отношение на съдържание, цветове и форми. 

Новият подход, в комбинация с вече познатото търсене по ключови думи, позволява намирането на желаните снимки бързо и интуитивно. Нещо повече, StockPodium събира в резултатите от търсенето снимки от 5 от най-популярните световни банки за микросток-снимки.

Идеята за дигитални снимки с високи художествени качества на изключително ниски цени или микросток-снимките, както са известни, стана популярна благодарение на уебсайтове като iStockPhoto, Fotolia, Dreamstime и др. 

Снимките се предлагат на цена от няколко долара, затова бизнес моделът често е сравняван с този на нискотарифните превозвачи.

Амбициозните български предприемачи от StockPodium предоставят на ползвателите на сайта разширени възможности за търсене и филтриране на резултатите като възможност за търсене на векторни файлове, ориентация на композицията и др. Всичко това, в комбинация с възможностите за търсене на база на визуална подобност и обединяване на съдържанието на няколко сайта прави проекта силно конкурентоспособен. 

В сайта можете да намерите както снимки на известни фотографи, така и на начинаещи автори, но техните кадри са обединени от изключителните си художествени качества. 

Най-голяма полза от успешната реализация на проекта ще имат креативните рекламни агенции, дизайнерите на свободна практика, електронните медии, създателите на съдържание в интернет, блогърите, презентаторите. Косвено ще са облагодетелствани и фотографите, чиито снимки ще могат да бъдат откривани по-лесно и бързо. 

Системата търси сред повече от 1 300 000 снимки, като този брой тепърва ще нараства. Също така за първи път се дава възможност на българските потребители да търсят микро-сток снимки на родния си език. Създателите на проекта разкриват, че скоро след старта му ще се въведат още полезни инструменти, които да улеснят максимално потребителите - уточняване значението на двусмислени думи, възможности за филтриране по цена, лиценз и др.

Технологията, която проектът StockPodium използва, е основна част от конкурентното му предимство, а клиентската част на системата е базирана на стандартните HTML, CSS и JavaScript и е съвместима с последните версии на популярните браузъри Firefox, Internet Explorer, Chrome, Safari, Opera. 

За повече информация: 

Христо Георгиев, 
Маркетинг директор
+359 898 55 75 35
chris.georgiev@stockpodium.com
www.stockpodium.com
www.stockpodium.com/blog/
